

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: סמ  
סימוכין: דס 083  
ה' בכסליו תש"פ  
3 בדצמבר 2019

**תאריך:**

משתתפי המב"ל מחזור מ"ז

סגל המב"ל

**הנדון: אפשרויות לבחירה בסיור מזרח**

**כללי**

1. סיור המכללה לביטחון לאומי מחזור מ"ז למזרח יתקיים השנה בתאריכים 10-14 במאי 2020. הסיור נדחה בשבוע לעומת המועד המקורי, עקב אילוצים שונים במדינות היעד.
2. המדינות אשר נבחרו השנה כמדינות בהן יתקיים הסיור הן:
   1. רוסיה
   2. הודו
   3. סין
   4. דרום קוריאה
3. בשונה מסיורים קודמים, סיור זה לא יבוצע במסגרת הצוות האורגני, אלא ציוות ייעודי אשר יקבע על ידי הסגל ויביא בחשבון גם את ההעדפות האישיות של כל אחד מהמשתתפים.
4. לסיור במזרח תוקדם למידה והכנה משמעותית אשר תובל ע"י צוות מוביל שיבחר לכך בכל קבוצה. תהליך הלמידה ילווה על ידי יועץ אקדמי ומדריך מהסגל ויתקיים לאורך כל עונת ההתמחות.
5. בכל אחת מהקבוצות הוגדרו מראש שני תחומים, אשר הלימוד והחקירה יעסקו בזיקות ביניהם. כמובן שיישאר לצוות מרחב רב למיקוד בשאלות מחקר ספציפיות על פי תחומי העניין של חברי הקבוצה:
   1. רוסיה - בין גיאופוליטיקה לאנרגיה.

**שאלת מחקר לדוגמא:** אופן השפעת השינויים בשוק האנרגיה הגלובאלי על מעמדה האסטרטגי של רוסיה, בזירה הפנימית ובזירה הבילאומית.

* 1. הודו - בין חברה להגנה לאומית.

**שאלת מחקר לדוגמא:** השפעת החברה המעמדית בהודו על היחסים המורכבים עם פקיסטן ועל הביטחון הלאומי.

* 1. סין - בין כלכלה להגנה לאומית.

**שאלת מחקר לדוגמא:** כיצד מחזקות ההשקעות הסיניות ברחבי העולם את הביטחון הלאומי של סין?

* 1. דרום קוריאה - בין גיאו-אסטרטגיה לטכנולוגיה.

**שאלת מחקר לדוגמא:** עוצמה טכנולוגית כמענה למצב גיאוגרפי נתון ולאיום גרעיני במאבק בין המעצמות.

1. המשתתפים מתבקשים לדרג שלוש עדיפויות לסיור זה בהתאם לתחומים ולזיקות שצוינו לעיל. נשתדל לשבץ את המשתתפים על פי העדפותיהם, תוך לקיחה בחשבון של מגוון שיקולים רלוונטיים נוספים. במידה וקיימת מגבלה מסוימת בביקור באחת מהמדינות, אנא ציינו זאת.

**בברכה,**

**מירב צפרי-אודיז**

**מד"רית מב"ל**